text: Tyv brød ind i villa og stjal vaskepulver 
  24 september 2017 kl. 17.10
  En villa i landsbyen Sig har haft besøg af en indbrudstyv. Tyvegodset var dog noget mærkværdigt. 
  Politiet fik søndag en anmeldelse om et udsædvanligt indbrud. En villa i landsbyen Sig, nord for Varde, havde haft besøg af en indbrudstyv.
  Erik Lindholdt, vagtchef, Syd- og Sønderjyllands Politi. : "Man skal nok kigge efter en gerningsmand med rent tøj på."
  - Gerningsmanden brød ind gennem vinduet.  Tyven var rundt i hele huset, men stjal kun to bøtter Vanish vaskepulver og nogle småmønter, siger vagtchef Erik Lindholdt, Syd- og Sønderjyllands Politi, til TV SYD.
  Vagtchefen uddyber, at det både var en bøtte Vanish til kulørt vask og en til hvid vask, tyven slap afsted med.
  Politiet ved ikke noget om gerningsmanden, men vagtchefen har da et bud på, hvad man skal kigge efter.
  - Man skal nok kigge efter en gerningsmand med rent tøj på, siger han.
  Ved villaindbrud i Sig stjal tyven vaskepulver. Både til kulørt- og hvid vask...men sikkert ikke nok til at rense samvittigheden. #politidk
  
  